Wenche Blomberg

Wenche Blomberg (1943–2023) var en norsk forfatter, bibliotekar og statsstipendiat. Hun ble født i Tønsberg og vokste opp på Tjøme i Vestfold.Alf Skjeseth: «Kvinne i kamp», Klassekampen 21. juni 2013.Oppslag i Forfatterkatalogen; besøkt 1. desember 2021. Hun var utdannet som journalist, bibliotekar og kriminolog.Anne-Grete Lossius: «Ildsjel med statsstipend», Fri fagbevegelse 20. desember 2007; besøkt 1. desember 2021.

Blomberg skrev flere barne- og ungdomsbøker, deriblant Appelsinenes land (1980), om palestinske barns hverdag 1947–1948, bildeboka Jeg skal få en katt (1983), Kiai! (1987) og bildeboka Vesle Perlegrå (2004) med illustrasjoner av Bo Gaustad. Hun skrev også fagbøker og syngespill om Midtøsten, samt utgitt blant annet For døve ører (1990) og Karoline og vitenskapen (1993), begge om overgrep i psykiatrien, og Galskapens hus. Internering og utskilling i Norge 1550—1850 (2002), om de psykiatriske institusjonenes historie, og arbeidet for å få fredet anstaltkvartalet Prinds Christian Augusts Minde i Oslo.

Hun mottok Kulturdepartementets bildebokpris for 1983, NBU-prisen i 1992, Norges forskningsråds formidlingspris 2006, og æresprisen Bypatrioten i 2010 (for arbeidet for bevaring av Prinds Christian Augusts Minde). Nettsted om «Prindsen»

Blomberg var statsstipendiat fra 2008 til pensjonsalder.

Hun var leder i Bondeungdomslaget i Oslo fra 2007 til 2010. I 2021 var hun en av stifterne av Skogfinneforeningen, og fra samme tidspunkt og frem til sin død var hun nestleder i foreningens styre samt redaktør for foreningens nettsider.

 Bibliografi 
 1978: Hvem lager det? (bildebok) ISBN 8272100193 Les i fulltekst
 1980: Appelsinenes land (barnebok) ISBN 8270942553 Les i fulltekst
 1983: Jeg skal få en katt, eller Dumme dyr (bildebok) ISBN 8205143005 Les i fulltekst
 1984: Måsamarken (bildebok) ISBN 8205148708 Les i fulltekst
 1985: Katt og pine (bildebok) ISBN 8205162271 Les i fulltekst
 1987: Kiai! (ungdomsbok) ISBN 8205170444 Les i fulltekst
 1990: For døve ører (Vold og maktofrene, psykiatrien og den store taushetsplikta) (essays) ISBN 8205191263 Les i fulltekst
 1993: Karoline og vitenskapen; et psykiatri-historisk eksempel (sakprosa) ISBN 8205218145 Les i fulltekst
 2002: Katten som syklet på vannet : Fjellbiblioteket mellom kryssende interesser (sakprosa) Les i fulltekst
 2002: Galskapens hus – utskilling og internering i Norge 1550–1850 (sakprosa)
 2004: Vesle Perlegrå (bildebok) ISBN 8252163777
 2005: Christiania Dollhus – mellom dårekista og asylet (sakprosa)
 2006: Prinds Christian Augusts Minde – historie og visjoner om de fattiges kvartal (sakprosa)
 2007: Litteraturlisteguiden Vade mecum (sakprosa) ISBN 8292057021 Les i fulltekst
 2018: Dollhuset: og medikaliseringen av galskapen (sakprosa), Vidarforlaget ISBN 9788279903130

 Referanser 

Kategori:Norske forfattere av ungdomsbøker
Kategori:Norske barnebokforfattere
Kategori:Statsstipendiater
Kategori:Norske bibliotekarer
Kategori:Personer fra tidligere Tjøme kommune
Kategori:Personer fra Færder kommune
Kategori:Vinnere av kulturdepartementets barnebokpriser
Kategori:Norges forskningsråds formidlingspris